CELEX: 62010CA0585
Language: ro
Date: 2011-12-15 00:00:00
Title: Cauza C-585/10: Hotărârea Curții (Camera a opta) din 15 decembrie 2011 (cerere de pronunțare a unei hotărâri preliminare formulată de Vestre Landsret — Danemarca) — Niels Møller/Haderslev Kommune [Prevenirea și controlul integrat al poluării — Directiva 96/61/CE — Anexa I, punctul 6.6 litera (c) — Instalații pentru creșterea în sistem intensiv a porcilor cu capacități de peste 750 de locuri pentru scroafe — Includerea sau neincluderea locurilor pentru scrofițe]

11.2.2012   
            
            
               RO
            
            
               Jurnalul Oficial al Uniunii Europene
            
            
               C 39/6
            
         Hotărârea Curții (Camera a opta) din 15 decembrie 2011 (cerere de pronunțare a unei hotărâri preliminare formulată de Vestre Landsret — Danemarca) — Niels Møller/Haderslev Kommune
   (Cauza C-585/10) (1)
   
   (Prevenirea și controlul integrat al poluării - Directiva 96/61/CE - Anexa I, punctul 6.6 litera (c) - Instalații pentru creșterea în sistem intensiv a porcilor cu capacități de peste 750 de locuri pentru scroafe - Includerea sau neincluderea locurilor pentru scrofițe)
   2012/C 39/09
   Limba de procedură: daneza
   
      Instanța de trimitere
   
   Vestre Landsret
   
      Părțile din acțiunea principală
   
   
      Reclamant: Niels Møller
   
      Pârâtă: Haderslev Kommune
   
      Obiectul
   
   Cerere de pronunțare a unei hotărâri preliminare — Vestre Landsret — Interpretarea punctului 6.6 din anexa I la Directiva 96/61/CE a Consiliului din 24 septembrie 1996 privind prevenirea și controlul integrat al poluării (JO L 257, p. 26, Ediție specială, 15/vol. 3, p. 183) — Instalații pentru creșterea în sistem intensiv a păsărilor domestice sau a porcilor cu capacități de peste 750 de locuri pentru scroafe — Includerea sau neincluderea locurilor pentru scrofițe (femele pubere din specia porcină, care încă nu au fătat)
   
      Dispozitivul
   
   Expresia „locuri pentru scroafe” care figurează la punctul 6.6 litera (c) din anexa I la Directiva 96/61/CE a Consiliului din 24 septembrie 1996 privind prevenirea și controlul integrat al poluării, astfel cum a fost modificată prin Regulamentul (CE) nr. 166/2006 al Parlamentului European și al Consiliului din 18 ianuarie 2006, trebuie interpretată în sensul că înglobează locurile pentru scrofițe (femele din specia porcină care au trecut deja printr-o perioadă de călduri, dar care nu au fătat încă).
   
      (1)  JO C 38, 5.2.2011.